ประกาศกระทรวงมหาดไทย เรื่อง เปลี่ยนแปลงเขตเทศบาลตำบลเกาะสีชัง อำเภอเกาะสีชัง จังหวัดชลบุรี

ประกาศกระทรวงมหาดไทย
ประกาศกระทรวงมหาดไทย
เรื่อง
เปลี่ยนแปลงเขตเทศบาลตำบลเกาะสีชัง อำเภอเกาะสีชัง จังหวัดชลบุรี[๑]
 

โดยที่กระทรวงมหาดไทย
ได้ดำเนินการประกาศยุบองค์การบริหารส่วนตำบลท่าเทววงษ์ซึ่งมีจำนวนประชากรไม่ถึงสองพันคน
ไปรวมกับเทศบาลตำบลเกาะสีชัง อำเภอเกาะสีชัง จังหวัดชลบุรี และกำหนดให้เทศบาลตำบลเกาะสีชังมีเขตตามเขตของเทศบาลตำบลเกาะสีชังกับองค์การบริหารส่วนตำบล
ท่าเทววงษ์รวมกัน
ทำให้พื้นที่ของเทศบาลตำบลเกาะสีชังแยกเป็นสองพื้นที่โดยมีเขตทะเลกั้น ประกอบกับไม่มีองค์กรปกครองส่วนท้องถิ่นใดดูแลรับผิดชอบปัญหาเกี่ยวกับสิ่งแวดล้อมในพื้นที่ส่วนที่เป็นทะเล

อาศัยอำนาจตามความในมาตรา ๑๒
แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล
(ฉบับที่ ๑๒) พ.ศ. ๒๕๔๖ รัฐมนตรีว่าการกระทรวงมหาดไทย จึงประกาศเปลี่ยนแปลงเขตเทศบาลตำบลเกาะสีชัง
อำเภอเกาะสีชัง จังหวัดชลบุรี โดยให้มีแนวเขตตามคำบรรยายแนวเขตและแผนที่ท้ายประกาศกระทรวงมหาดไทยฉบับนี้

ทั้งนี้ ตั้งแต่บัดนี้เป็นต้นไป


ประกาศ
ณ วันที่ ๓๐ ตุลาคม พ.ศ. ๒๕๕๑
พลตำรวจเอก
โกวิท วัฒนะ
รัฐมนตรีว่าการกระทรวงมหาดไทย
[เอกสารแนบท้าย]

๑. คำบรรยายแนวเขตเทศบาลตำบลเกาะสีชัง
อำเภอเกาะสีชัง จังหวัดชลบุรี ท้ายประกาศกระทรวงมหาดไทย เรื่อง
เปลี่ยนแปลงเขตเทศบาลตำบลเกาะสีชัง อำเภอเกาะสีชัง จังหวัดชลบุรี ลงวันที่ ๓๐
เดือน ตุลาคม พ.ศ. ๒๕๕๑
๒.
แผนที่ท้ายประกาศกระทรวงมหาดไทย เรื่อง เปลี่ยนแปลงเขตเทศบาลตำบลเกาะสีชัง
อำเภอเกาะสีชัง จังหวัดชลบุรี ลงวันที่ ๓๐ เดือน ตุลาคม พ.ศ. ๒๕๕๑

(ดูข้อมูลจากภาพกฎหมาย)




















ปริยานุช/ผู้จัดทำ
๒๘
พฤษภาคม ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๗๒ ง/หน้า ๔๗/๒๐ พฤษภาคม ๒๕๕๒